เชื่อว่าใครที่ผ่านไปผ่ามาแถวทางจะไปกาดหลวงจะเห็นร้านเบอร์เกอร์ ร้านเล็ก ๆ ตั้งอยู่ตรงหัวมุมก่อนจะเลี้ยวไปทางกาดหลวง แล้วคงสงสัยกันว่าในร้านขายอะไรหน้าตาเป็นอย่างไง วันนี้เราจะพาเพื่อน ๆ ไปรู้จักกับร้านBB Burger กันอีกนิด

ร้านนี้เป็นร้านเบอร์เกอร์ หน้าตาธรรมดาแต่ของที่ขายกับไม่ธรรมดาเอาเสียเลย เพราะแต่ละเมนูถูกคิด และ ปรับมาเป็นอย่างดีแล้วให้เหมาะสำหรับทั้งคนไทย และ ชาวต่างชาติ โดยเจ้าของร้านเองที่คัดสรร เนื้อสัตว์เกรดดี ไม่ว่าจะเป็นเนื้อวัวนำเข้าจากอเมริกา และ ออสเตรเลีย ที่ทั้งนึบ และ กลิ่นสาบน้อยกว่าเนื้อทั่วไป และ เมนู ฟิชแอนด์ชิปส์ ที่เลือกใช้ปลาที่ส่งตรงมาจากเวียดนามเป็นปลาดอรี่ หรือ ปลาสวาย
ขาว ที่ถอนก้างออก และ มีกินคาวน้อยกว่าที่เลี่ยงในลำน้ำเปิดน้ำไหลผ่าน นำมาหมักจนเข้าเนื้อด้วยซอสแบบพิเศษของทางร้าน แล้วชุบเกล็ดขนมปังแบบบาง ๆ ไม่หนาให้เสียอารมตอนกิน แล้วลงทอดอย่างตั้งใจสดใหม่จานต่อจานไม่ทอดทิ้งไว้ เสริฟใหม่ ๆ ร้อนคู่กับมัน และ หัวหอมทอดพร้อมด้วยซาวครีมรสเข้มขันที่เข้ากันดีกลับเนื้อปลา 

แต่วันนี้เมนูที่ผมจะสั่งที่เมนูเบอร์ 4 คือ ดับเบิ้ลชีสเบอร์เกอร์ โดยระบุไปว่าทอดแค่สองนาทีให้เนื้อด้านนอกพอสุก แต่ด้านในหวานฉ่ำสีแดงระเรื่อ กินคู่กับโค้กแก้วโต ๆ ที่ขาดไม่ได้ ทั้งหมดนี้ในราคาเพียง 160 บาทขาดตัว ถ้านับจากวัตถูดิบ และ ความใสใจของเจ้าของร้านแล้วนับว่าคุ้มค่าเอามาก ๆ อย่างงี้ต้องกลับมากินอีกแน่ ๆ ถึงแม้ที่จอดรถจะไม่มีแต่แลกมาด้วยเวลาที่ปิดดึกถึงตี 3 สำหรับใครที่ไปดื่มมาก็แวะมานั่งกินกันได้รับรองว่าเด็ด

